b'\n_START_ARTICLE_\nGrabono\xc5\xa1ki Vrh\n_START_SECTION_\nLega\n_START_PARAGRAPH_\nNaselje le\xc5\xbei na slemenu med Cogetinskim in Grabono\xc5\xa1kim potokom, severozahodno od sredi\xc5\xa1\xc4\x8da ob\xc4\x8dine. Na vi\xc5\xa1jih legah so predvsem njive in sadovnjaki, na pobo\xc4\x8djih pa vinogradi. Tu so v preteklosti imeli kmetje iz \xc5\xa0\xc4\x8davni\xc5\xa1ke doline svoje vinograde, \xc5\xa1e sedaj prevladujejo manj\xc5\xa1e hi\xc5\xa1e (vini\xc4\x8darije)._NEWLINE_V gozdu blizu Borkovih se nahajata dve \xc5\xa1e ohranjeni anti\xc4\x8dni gomili, nekaj pa je uni\xc4\x8denih, v njih je bilo najdenih nekaj predmetov, katere hrani Pokrajinski muzej Maribor.'